Dubravos dvyniai
54°49′4″ š. pl. 24°7′14″ r. ilg.﻿ / ﻿54.81778°š. pl. 24.12056°r. ilg.﻿ / 54.81778; 24.12056 Dubravos dvyniai – botaninis gamtos paveldo objektas, 1971 metais paskelbtas saugomu gamtos objektu. Auga Samylų sen., Kauno raj, Dubravos eksperimentinės–mokomosios miškų urėdijos Šilėnų girininkijos (78 kv., 16 skl.) teritorijoje, Dubravos miške. Dubravos dvyniai – tai kamienais suaugę du medžiai – paprastasis ąžuolas (Quercus robur L.) ir paprastoji pušis (Pinus sylvestris L.). Pušies aukštis 33 m, ąžuolo – 27 m. Abiejų medžių apimtis – 360 cm. Dubravos dvyniai pavaizduoti Samylų herbe.